AQUA เล็งส่งธุรกิจโลจิสติกส์เข้า “Thai Parce” เข้าตลาด Q4
AQUA เล็งส่งธุรกิจโลจิสติกส์เข้า “Thai Parce” เข้าตลาดไตรมาส 4/65 เตรียมเปิดบริการสินเชื่อออนไลน์ P2P เร็วๆ นี้ เผยอยู่ระหว่างศึกษาข้อมูลลงทุนธุรกิจเมกะเทรนเพิ่ม มั่นใจหนุนผลงานเติบโตแข็งแกร่ง
AQUA เล็งส่งธุรกิจโลจิสติกส์เข้า “Thai Parce” เข้าตลาดไตรมาส 4/65 เตรียมเปิดบริการสินเชื่อออนไลน์ P2P เร็วๆ นี้
13 ก.ย. 2565

นายชัยพิพัฒน์ แก้วไตรรัตน์ กรรมการผู้จัดการ บริษัท อควา คอร์เปอเรชั่น จำกัด (มหาชน) หรือ AQUA เผยถึงความคืบหน้าธุรกิจในช่วงครึ่งปีหลังของบริษัทฯ ว่าอยู่ระหว่างการยื่นเอกสาร บริษัท ไทยพาร์เซิล จำกัด (มหาชน) หรือ TP (Thai Parcel) บริษัทในเครือของ AQUA ที่เพิ่งเข้าลงทุนไปเมื่อต้นปี เข้าสู่ตลาดหลักทรัพย์แห่งประเทศไทย (ตลท.) ในช่วงไตรมาสที่ 4 ของปีนี้
โดยปัจจุบัน AQUA ได้เข้าไปลงทุนใน Thai Parcel  คิดเป็นสัดส่วน 34.67% ของจำนวนหุ้นทั้งหมด หลังจากเล็งเห็นแล้วว่า Thai Parcel จะสามารถต่อยอดธุรกิจ Warehouse ซึ่งเป็นธุรกิจเดิมที่มีอยู่ของบริษัทฯ ได้ ทางบอร์ดจึงได้มีมติอนุมัติการเข้าลงทุนในครั้งนี้ นอกจากนี้ Thai Parcel ยังช่วยเสริมให้ AQUA สามารถเก็บเรียบธุรกิจ Mega Trend ในเฟสแรกของการลงทุนได้อย่างครบองค์ คือ 1.) Fintech 2.) Healthcare และ 3.) Logistic
“ที่ผ่านมา Thai Parcel มีแผนที่จะเข้าตลท.มาสักพักใหญ่แล้ว ประจวบเหมาะกับที่ทาง AQUA ได้เข้าไปลงทุนพอดี ทำให้สามารถช่วยผลักดันให้การส่ง Thai Parcel เข้าสู่ตลท.ทำได้เร็วและถูกต้องตรงตามขั้นตอนมากขึ้น โดยคาดการณ์ว่าจะสามารถเข้าสู่ตลท.ได้อย่างเร็วราวไตรมาสที่ 4/2565 นี้ นอกจากนี้ตัวธุรกิจ Logistic ของ Thai Parcel เองมีจุดแข็งอยู่ในตัวคือการขนส่งสินค้าขนาดใหญ่พิเศษ หรือ Odd Size เนื่องจากการขนส่งพัสดุต่างๆยังเป็นที่ต้องการของผู้บริโภคอยู่เสมอ” นายชัยพิพัฒน์ กล่าว
อย่างไรก็ตามแม้ว่าสถานการณ์ภาพรวมธุรกิจโลกจะยังกลับมาฟื้นตัวได้อย่างไม่เต็มที่ แต่ AQUA มีพื้นฐานที่มั่นคง มีเงินสดเหลือสำหรับการลงทุน จึงอยู่ระหว่างการศึกษาหา Mega Trend ใหม่ๆ เพิ่มเติมมาเสริมพอร์ตการลงทุนของบริษัทฯ ด้วยเราเชื่อว่าในทุกวิกฤตยังมีโอกาส
นอกจากแผนการส่งบริษัทในเครือเข้าสู่ตลท.ในช่วงไตรมาส 4/65 แล้ว ธุรกิจ Fintech ในรูปแบบ Peer to Peer Lending Platform (P2P) ที่ทาง AQUA ได้ลงทุนร่วมกับบริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS ไปเมื่อช่วงต้นปี ยังมีความคืบหน้าในทางที่ดี คาดว่าจะพร้อมเปิดให้บริการแก่นักลงทุนและผู้ถือหุ้นได้ในอีกไม่นานนี้